Nu jau būs ceturtā īninga beigas.
Es būtu varējis noskatīties spēli un atgriezties.
Varbūt te kaut kur ir radio.
Nedod dievs, ja mēs labi pavadītu laiku.
Visa tā gaidīšana ir kaut kas barbarisks.
Atradu ārstu atpūtas telpu. Un tur ir smukiņas brīvprātīgās palīdzes.
- Labais. - Lūdzu.
- Priekā! - Priekā!
Slimnīca varēja ieguldīt līdzekļus biezākā apmetumā.
Vai vēlaties anestēziju?
Cik tā maksā?
Atkarīgs no apjoma, bet parasti ap 45 dolāriem.
Ja es būtu zinājusi, ka tik dārga, būtu pagatavojusi pati.
Labi, mīļā.
- Ir laiks. O, jā. - Es nespēju.
- Nē, nē. - Dāmas!
- Spējat gan. - Es nespēju.
Es nespēju.
Atradu labās mantas pārpalikumus. Mēs uzsaucam.
Elizabete?
Kelvin?
Elizabete!
Kelvin?
Viss kārtībā. Esmu šeit. Skaties uz mani!
Man bail.
Mēs to darīsim kopā. Es apsolu.
Man tāds prieks, ka esi šeit.
Tu man esi vajadzīgs. Man likās, ka tu aizgāji.
Nē, es tevi neatstāšu.
Bet tu atstāji.
Esmu šeit.
Skaties uz mani!
Labi, aiziet!
PAMATĀ - BONIJAS GĀRMUSAS GRĀMATA
Ar jūsu meitu viss ir kārtībā.
Jūs mani sazāļojāt.
Ņemiet par labu! Vai gribat urinēt?
Nē, negribu.
Dažas nākamās nedēļas
katrs apmeklējums šķitīs kā iesēšanās skudru pūznī,
bet tas pāries.
Vēl, iespējams, novērosiet urīna nesaturēšanu,
bet parasti tā pēc kāda gada pazūd.
Tagad es varētu atnest jūsu meitiņu.
- Starp citu, kā viņu sauc? - Neesmu domājusi.
Es vienmēr jaunajām māmiņām saku, lai nesarežģī. Vārds ir tikai vārds.
Ja galīgi nevarat izdomāt, ieklausieties šībrīža sajūtās.
- Meda. - Burvīgi.
Manu krustmeitu sauc Medija.
Nē. Vienkārši Meda.
VĀRDS - MEDA ZOTA
Sveika!
Vai viņa nav ideāla?
Patiešām.
Padoms: ārsti teiks, lai atpūšaties nedēļu,
bet viņi nav dzemdējuši.
Es censtos palikt šeit pēc iespējas ilgāk.
Mans vīrs ir devies izbraukumā ar teltīm.
Cik ilgi jūs te jau esat?
Drīz būs divas nedēļas.
Ak nē. Nē. Es to nevaru atļauties, un man jāatgriežas darbā.
Darbā?
Jūsu darbs tagad ir viņa.
Velns!
Meda.
Par ko tu izaugsi?
PĒC SEPTIŅIEM GADIEM
GARAJĀ STARPBRĪDĪ SPĒLĒ SPORTA SPĒLES, BET TEV NAV JĀĻAUJ ZĒNIEM UZVARĒT.
MĪLU - MAMMA
Lūdzu.
Pasaki man! Kas par vainu?
Vienkārši pasaki!
Lūdzu. Es tev nepatīku?
Nu taču! Meda!
Lūdzu.
Meda, ļaujies pirmatnējam instinktam.
Nu taču!
Nekas nelīdz.
Lūdzu, Meda! Es tevi lūdzu. Pasaki, ko tev vajag.
Labi. Raudi, cik gribi. Manis pēc vari raudāt mēnesi no vietas.
- Man vienalga. Lūdzu. - Ei!
Viss kārtībā.
Šodien Sanfrancisko līcī no Pusanas ieradies jūras spēku kuģis,
ar kuru mājās atgriežas vairāk nekā 300 mūsu piekrastes drosmīgo varoņu.
Piestātnē pulcējušies simtiem ģimenes locekļu un skatītāju,
lai uzgavilētu drosmīgajiem kareivjiem,
kas pēc sešiem jūrā pavadītiem mēnešiem atgriežas mājās.
Viens varonis atgriezies, lai pirmoreiz satiktu jaundzimušo dēlu.
- Skat! Tētis. Es redzu tēti. - Tikmēr citi...
Nē, mīļais, tas nav tētis.
Tētim jāpaliek ilgāk, jāparūpējas, lai viņa pacienti varētu nokļūt mājās.
Vēl divi transportkuģi ar simtiem mūsu drosmīgo...
Ir jau gandrīz astoņi vakarā, un tas nozīmē...
- Es gribu to izdarīt. - Labi.
Viens, divi...
trīs, četri, pieci, seši,
- septiņi, astoņi. - Desmit nedēļas?
Nē, tētis pārbrauks pēc astoņām nedēļām.
- Cik kopā dienu, māmiņ? - Pārāk daudz.
IZDEVUMI
SŪCES REMONTS
Viss labi. Labi.
Viss ir labi. Labi.
Būs labi.
Tu esi izsalkusi? Vai tur tā vaina?
Džunior! Ejam iekšā. Paldies.
Noķeršu. Es tevi noķeršu.
Labi.
Kāds ir pirmais āra rotaļu noteikums?
Neienest mājā dubļus.
Pareizi.
Linda, mēs ēdīsim vakariņas!
- Sveika! - Sveika!
Viņa neēd.
Ārsts ieteica dot maisījumu,
bet Kolumbijas Universitātes pētījums liecina,
ka krūts piens zīdainim ir vienīgais mātes antivielu avots.
Turklāt, barojot ar krūti, izdalās oksitocīns,
bet diez vai oksitocīns ko līdzēs, ja viņa nomirs badā.
Man pat nav laika sastādīt uzdevumu sarakstu, jo tas ir vēl viens uzdevums.
Tā. Esmu pārgurusi, tikai klausoties tevī.
Nāc iekšā!
Ak dievs! Es ļoti atvainojos.
- Nekas. - Neesmu savā ādā. Varu aiziet.
Es tik un tā virtuvē gatavoju tēju. Vai kādai ko vajag?
- Nē, paldies. - Viss kārtībā.
Varu aiziet. Man viss kārtībā.
Jā, tā izskatās.
Esmu centusies ieviest grafiku. Laika ziņā esmu bijusi pedantiska.
Esmu atzīmējusi katru raudāšanu, katru vēdera izeju.
Izmēģinājusi dažādas pozas un leņķus, apgaismojuma līmeņus...
Kas tur tik smieklīgs?
Tu esi tik ļoti līdzīga viņam. Neticami gudra un galīgi dumja.
Ko, lūdzu?
Viņa ir zīdainis.
Nevis kontrolēts zinātnes eksperiments.
Nē, domāju, ka tu nesaproti. Es to negribēju.
Un tagad man šķiet, ka es nejūtos tā, kā man būtu jājūtas.
Tu runā par to, kā viņas smaids mazina tavu uzpampušo vēderu
un briesmīgās krūtsgalu sāpes,
jo, pirms satiki viņu, tu nebiji pilnvērtīgs cilvēks?
- Jā, par to. - Jā, tās ir muļķības.
Pilnīgs izdomājums.
Nē. Mammas mīl savus bērnus. Tas ir viņu bioloģijā.
Vienkārši mana bioloģija man liek domāt šausmīgas domas.
Kādas domas?
Tu vari to pateikt.
Piemēram, kā būtu, ja es no viņas atteiktos?
Klau, Agnese!
Cik reižu tu iedomājies par atteikšanos no jaundzimušā Beilija?
- Kāpēc prasi? Kāds piedāvā? - Tīri pētnieciskiem nolūkiem.
Atbilde ir - divreiz. Dienā.
Mans lūzuma punkts ar Lindu? Sestā diena.
Tātad tu saki, ka pienāks brīdis, kad man un Medai būs attiecības,
kas balstītas uz mīlestību un cieņu?
Meda? Saīsinājums no Medelinas? Tas ir ģimenes vārds?
Nē. Medmāsa teica, lai ieklausos tā brīža sajūtās.
Tu joko.
Man vajadzēja nosaukt bērnus par Nobijusies un Pārgurusi.
Jāteic, ir ļoti patīkami parunāties ar citu pieaugušo,
nevis tikai klausīties asinis stindzinošā brēkšanā.
Parādi man to mazulīti!
Labi.
Sveika, Meda! Tu esi zelta gabaliņš, vai ne? Jā gan.
Pārsteidzoši, ka jau šajā vecumā atklājas viņu raksturs.
Visādi sīkumi, kas parāda, kādi viņi būs nākotnē.
Un šī mazulīte spēj sajust apkārtējo noskaņojumu.
Jā gan.
Kāda malacīte!
Labi.
Kurš man var pateikt, kas ir dzimtas koks?
Dzimtas koks ir iespēja izzināt savu izcelšanos.
Dvein, savaldi rokas, lūdzu!
Savu mammīti ierakstiet šeit, bet tēti - tur.
Vecāki var jums palīdzēt to aizpildīt.
Viņi atbildēs uz visiem jautājumiem.
PĒDĒJAIS BRĪDINĀJUMS
STEIDZAMI NOKAVĒTS TERMIŅŠ
KAVĒTS MAKSĀJUMS
- Nē. - Nē?
Nē.
Jūs nevarat dabūt otru hipotekāro kredītu, ja jums nav darba, lai to atmaksātu.
Jā, man jāatsāk pētnieciskais darbs. Tiklīdz publicēšos...
Nē. Nē.
Tas ir teorētiski. Šī ir banka. Mēs pieturamies pie faktiem.
Jums vajadzētu būt pateicīgai, ka vīrs pirms nāves ierakstīja jūs dokumentos.
Cik burvīgi - vienā teikumā iepīt "pateicīga" un "nāve".
Tiklīdz bērns paaugsies, sūtiet viņu skolā.
Tad atrodiet darbu ar normālu algu
vai appreciet bagātnieku.
Es varētu aplaupīt banku.
Lūdzu, ejot laukā, sarunājiet laiku ar apsardzi.
Es aprēķināju stundas likmi,
balstoties uz jūsu gada algu, ar uzcenojumu, jo iesniegsiet šo darbu,
it kā būtu strādājis vienpersoniski.
Un kāda tā stundas likme būs?
Astoņi dolāri.
Stundā? Jūs jokojat.
Piekrītu. Jums maksā šokējoši labi.
Nu labi.
Kas nav kārtībā ar manu eksperimentu?
Ir divas problēmas.
Pirmā - temperatūra ir pārāk augsta. To vajag pazemināt par 15 grādiem.
Labi. Un otra?
Neatrisināma.
Lūdzu, nestāstiet citiem, ka te biju.
Protams.
Uz redzīti!
- Tur ir zīdainis. - Es atvainojos.
To neaiztieciet!
Ei!
Astoņus dolārus, lūdzu.
- Tas paliks starp mums, vai ne? - Saprotams.
Labi... Labi.
Soma rokā Rezervējums arī
Iztērēts ir katrs cents
Un kā bērns, kas nepacietīgs gaida
Es gribu dzirdēt: "Iekāpiet!"
Vēlreiz paldies.
Vienmēr ir labāk, ja darbam aci uzmet vēl kāds.
Katram gadījumam.
Tas bija viss, ko mana sieva vēlējās, kad atgriezās no slimnīcas.
Brīnos, ka nenāk Borivics. Likās - viņš būs pirmais.
Ai, nē. Viņu pārcēla uz DNS nodaļu.
DNS?
Jā. Vispār viņš un Donati ir iekārtojušies...
Evansa vecajā laboratorijā.
ĶĪMIJAS LABORATORIJA NEPIEDEROŠIEM NEIENĀKT
Elizabete?
Zotas jaunkundz!
Un šī laikam ir Medelina. Kāds jaukumiņš!
Esat nozaguši mūsu darbu.
Elizabete, varam paskaidrot.
Par ko tieši mūs apsūdzat?
Jums pie šīs sienas ir pielīmēts manis uzrakstītais protokols.
Jūs esat izmantojuši mūsu piezīmes, mūsu pētījumu.
Vai domājāt, ka es neatpazīšu savu darbu?
Apsveicu, Zotas jaunkundz!
Mēs saņēmām Remsena finansējumu.
Mēs pat... Mēs ierakstījām jūsu vārdu pie pateicībām.
Jūs neapzināties šī pētījuma nozīmi. Jūs neredzat ne sakarības,
ne to, cik tas ir svarīgs nozarei vai pasaules izpratnei.
Tāpēc es mūsu pētījumu turpināšu.
Mūsu pētījumu!
Un tas būs labāks, un es to izdarīšu ātrāk un veiksmīgāk,
jo es esmu zinātniece, bet jūs esat zaglis!
Un tu esi krāpnieks.
Mums ne no viena neko nevajag.
Kāpēc tu valkā zēnu kurpes?
Tās ir vienkārši kurpes.
Tad kāpēc tās ir tādā pašā krāsā kā Džimijam?
Pateikšu Džimijam, ka tev ir tādas pašas kurpes.
- Man ir arī meiteņu kurpes. Mājās. - Džimij!
Elizabete. Zvēru pie dieva!
Nu jau trīs gadus esmu tā, kas mājās visu remontē.
Bija vai nu jāiemācās darot, vai jālūdz palīdzība ikreiz, kad applūst tualete.
Paldies.
Jā, es tikai cenšos saglabāt labas kaimiņu attiecības.
Labi, lai top... gaisma!
Tā, kārtībā.
Un tagad remontdarbu labākā daļa.
Kas tev te ir dzerams?
Man ir pieci dažādi piena maisījumi.
Un šis.
Ideāli.
To es tev iemācīt nevaru.
Pagaidi!
Pagājušas jau sešas stundas.
Meda nekad nav nogulējusi tik ilgi no vietas.
Turklāt es veicu celtniecību.
Mammas iemanās visu.
Vai drīkstu uzdot tev, iespējams, dziļi personisku jautājumu?
Tad jau redzēsim.
Es domāju par to mūsu sarunu viņdien.
Vai tu neplānoji palikt stāvoklī?
Kad uzzināju, es grasījos absolvēt juristus.
Un Čārlijs sāka rezidentūru, tāpēc es nogaidīju.
Un tad piedzima Džuniors, un es atkal nogaidīju.
Un tad Čārliju nosūtīja dienēt, un...
Tu redzi ķēdīti.
Vai tu to nožēlo?
Ja es varētu atgriezties pagātnē, zinot to, ko zinu tagad,
es šo to mainītu.
Bet es zinu, ka šī tagadējā sieviete,
kas būtībā viena pati ir uzaudzinājusi divus bērnus,
ir daudz izturīgāka.
Ir bijis daudz sāpju,
bet es nevarēju iedomāties, ka līdz ar to vairosies arī manas spējas izjust prieku.
Nē.
Es nenožēloju, ka man ir bērni. Bet šo to es nožēloju.
Parasti esmu pārāk nogurusi, lai par to domātu.
Es zinu, tu teici, ka ir normāli just šaubas un vainas apziņu,
bet es joprojām neesmu piedzīvojusi tos maģiskos brīžus.
Tie būs.
Neesmu nekāda speciāliste, bet...
pieņemsim, ka tu uzbūvēsi to trako virtuves pseidolaboratoriju,
neuzspridzinot visu apkaimi. Un ko tad?
Nu... mēs ar Kelvinu netikām līdz cerētajam finansējumam,
tāpēc es plānoju pabeigt mūsu pētījumu.
Un, ja man izdosies pašai to nopublicēt, es tikšu kādā laboratorijā vien vēlēšos.
Skaidrs.
Bet vai ķīmiskajiem eksperimentiem nevajag ķīmikālijas un iekārtas?
"Labdien! Te Frena Freska."
Nē.
"Sveiki, mīlīši!"
Tā ne.
"Labdien! Labdien!"
Sveicināti! Te Frena Freska no Hastings.
Jā. Es zvanu, jo gribēju veikt pasūtījumu mūsu jaunajai satelītlaboratorijai.
Tas... Jā. Laboratorijas vakuumiekārta?
Mums vajag vēl vienu.
Bunzena degļi, mērcilindri, vārglāzes...
- Kam šī laboratorija domāta? - Es nedrīkstu teikt.
Lai pasargātu gļotādas no kaitīgiem izgarojumiem?
Tieši tā.
Lūdzu.
Sveika!
Sveiks!
Es tev neesmu stāstījusi par brāli.
Mazliet esi.
Es viņu pazinu tā, kā nevienu šai pasaulē.
Bija gandrīz tā, it kā manī būtu viņa nospiedums.
Es viņu skaidri jutu katrā mijiedarbībā,
katrā telpā, kurā iegāju.
Es skaidri zinu, ko viņš teiktu, ja šobrīd būtu šeit.
Bet ar tevi tā nav,
jo daudz vairāk ir tā, ko es nezinu, nevis zinu.
Ko tu gribi zināt?
Arī man neviena nebija.
Es gribu zināt visu.
Gribu zināt, kāds tu biji kā zēns.
Gribu zināt, kāds tu būtu tēvs.
Zinu, ka tev to nepateicu, bet tu taču zini, ka es tevi mīlēju?
Kā tu te uzradies?
Tavai lidmašīnai bija jāatlido pēc divām dienām.
Atbrīvojās vieta C-124, kas izlidoja no Landštūles, un es to pagrābu.
Es nesaprotu, ko tas nozīmē.
Tēti!
Manu meitiņ!
Cik tu esi gara? Metru astoņdesmit?
Metru divdesmit.
Sveiks, bumbulīt! Viss kārtībā.
Tava mamma man stāstīja, cik tu biji drosmīgs, kamēr es biju prom.
Man likās, ka tev varētu patikt šī.
Vai gribi tēti apskaut?
Varbūt pēc saldējuma?
- Saldējums. - Tieši tā.
Es par šo apskāvienu sapņoju.
SVEICAM MĀJĀS, TĒT!
Vari nolikt virtuvē.
- Rej, labāk vispirms uzliec šo. - Jā. Labi.
Tu izskaties satriecoši.
Sveika!
- Pagaršoji Agneses kukurūzas maizi? - Viņa uzstāja.
- Ei! Sveiks! - Sveika!
Nāc šurp!
Čārlij, tā ir Elizabete Zota.
Izsaku visdziļāko līdzjūtību.
Vai tās ir ribiņas melasē?
Iespaidīgi.
Kanzassitijas gaumē - tā mēdza gatavot mans tētis.
- Un kas mums ir te? - Kazeņu pīrāgs.
Vai garšīgs? Negribu palikt kaunā pats savās mājās.
Tad labāk to galdā necel.
Ejam!
Džodij, Roda, Agnese! Jūs taču atceraties Elizabeti?
- Kā tev klājas? - Sveika!
Sveikas! Ir prieks jūs satikt laikā, kad manā ķermenī necirkulē noradrenalīns,
ko izraisījusi akūta "cīnies vai bēdz" reakcija.
Es neorientējos zinātnē, bet to sajūtu atceros.
Tagad dejas.
Ei!
- Jā. - Labi.
Aiziet!
Pareizi.
Sveika, mazulīte!
Herieta pieminēja šo neticami gardo kazeņu pīrāgu.
Esmu Kērtiss Veiklijs.
Elizabete Zota. Kā jūs pazīstat Slounus?
Tikko iepazināmies.
Es stājos tēva vietā Pirmās Baptistu baznīcas mācītāja amatā.
Ja jums vajag mācītāju vai nogaršotāju, es ar prieku palīdzēšu.
Jūs vienmēr esat laipni aicināts uz nogaršošanu.
Baznīca jūs nesaista?
Tēvs bija sludinātājs, tāpēc man ar ticību ir sarežģītas attiecības.
Un esmu zinātniece, tāpēc man ar ticību ir sarežģītas attiecības.
Es labprāt padiskutētu.
Tur nav ko diskutēt,
ja vienai pusei ir pierādījumi, bet otrai - vainas apziņa.
- Es ļoti... Bija prieks iepazīties. - Man arī.
Kas tas ir?
Vilciņš.
Vilciņš? Redzi?
Man pietrūka skata ar tevi pie izlietnes, galvenais ķirurg Sloun.
Mīļais.
Vai šodien bija par daudz un par ātru?
Jā, iespējams.
Taču bija arī lieliski atkal visus satikt.
Jā. Es redzēju, ka jūs ar Senfordu atkal kaut ko perināt.
Kā viņam klājas?
Labi. Joprojām strādā Kaizersansetas slimnīcā.
Teica, ka ķirurģijas nodaļa meklējot galveno ķirurgu.
- Tu atgriezies pirms nepilnas nedēļas. - Alga ir laba, Hera. Ļoti, ļoti laba.
Jā? Un kā ar darba laiku?
Cik būs, tik būs.
- Tā ir vienreizīga iespēja. - Tev.
Man ir sajūta, ka es ļoti ilgi esmu bijusi gaidīšanas režīmā.
Ko tas nozīmē?
Es pieteicos pavasarī kārtot jurista eksāmenu.
Jūdžīns man piedāvāja jaunākā partnera amatu, ja to nokārtošu.
- Kad tu grasījies man to pateikt? - Tagad.
- Un... - Vēl ir "un"?
Un mani lūdza vadīt Adamsas Vašingtonas komiteju,
lai šī apkaime nepārvērstos par automaģistrāles uzbrauktuvi.
Vai prombūtnes laikā esmu kļuvis par Herietas Slounas kungu?
Mums abiem ir daudz rūpju.
Mēs atradīsim risinājumu.
Un kā mēs to izdarīsim? Bērniem vajag mūs abus.
Es neraizējos.
Jā? Kāpēc?
Tāpēc, ka tie esam mēs.
- Dakteri Meison? - Zotas jaunkundz, kā klājas?
Labi.
Negribu runāt par sevi, bet šorīt man bija visbriesmīgākā airēšana.
Nekārtība, es zinu.
Sen nebijāt devusi ziņu. Nolēmu apraudzīt.
Izskatāties nogurusi.
Kā ir ar palīgiem? Jums kāds ir?
Dažreiz kaimiņiene.
Lieliski. Tuvums ir ļoti svarīgs.
Un vai par sevi jūs rūpējaties? Airējat?
Kad atrodu laiku.
Zinu, teicu "pēc gada", bet otrā sēdekļa airētājs salauza kāju,
tāpēc man jūs vajag pēc iespējas ātrāk. Vēlākais nākamnedēļ.
- Ko? Nē. Esmu... - Nogurusi? Aizņemta?
Droši vien iebildīsiet, ka jums nav laika.
- Nav arī. - Kuram gan ir?
Pieaugušo dzīve ir pārvērtēta, nedomājat?
Nokārto vienu problēmu, desmit uzrodas.
Bet dzestras ūdens šļakatas sejā īsi pirms rītausmas?
Tas daudz ko atrisina.
Es nu dodos uz slimnīcu.
Tiksimies nākamnedēļ, otrā airētāja!
Es tevi mīlu.
Es zinu.
Es domāju par tavu tēti.
Viņš teica, ka džezs viņam iemācījis domāt.
Vienkārši sēdēt un ļaut, lai idejas viņu kaut kur aiznes.
Viņam bija interesanti priekšstati.
Un deju kustības.
Pag, tev tas šķiet smieklīgi?
Slounu rezidence.
Paklausies šo!
Nu taču, Meda!
Ko tieši man vajadzētu dzirdēt?
Viņa vienkārši smējās.
Vai viņas vecumā tas vispār ir normāli?
Domāju, ka viņa varētu būt diezgan attīstīta, par ko es nebrīnos.
Es tikai ceru, ka viņa mantos vecākiem raksturīgo pazemību.
Kas noticis?
Es nevaru uztaisīt dzimtas koku.
Tas nekas. Arī es nevaru.
Čau!
- Čau, tēt! - Sveika, mīļā!
Sveika, mamm!
Sveiks, Seši Trīsdesmit!
Stāsti - kā gāja skolā?
Man šķiet, ka Madfordas kundzei es nepatīku.
Ļoti mazticams.
Vienmēr, kad uzdodu jautājumu, viņas mute kļūst šāda.
Tas ir viepsts. Vai grimase.
Kāda ir atšķirība starp viepstu un grimasi?
Nekāda. Tie ir sinonīmi.
Skaidrs.
Vai tev šodien garšoja pusdienas?
Jā. Ļoti garšīgas.
Kā garšoja ķirbju kēksiņi? Izmēģināju jaunu recepti.
Ļoti gardi.
Medelina Zota,
es necepu ķirbju kēksiņus, bet gan zemesriekstu sviesta braunijus.
Tu neēd pusdienas, un - vēl ļaunāk - tu man melo.
Tāpēc nekustēsim no vietas, līdz pateiksi, kāpēc.
LAIKS ROKDARBIEM
Manā bērnībā
kara dēļ māte nevarēja nopirkt zeķbikses.
Tāpēc viņa tās uzadīja pati,
bet bez jostas daļas.
Tātad tās bija vienkārši... zeķes.
Jāteic...
Mūsu cipari ir ļenganāki par manu daiktu.
Vecākām sievietēm viņa patīk. Šķiet mierinoša.
Nē, Volter, garlaicīga.
Turklāt mums vajag, lai skatās vīrieši,
jo vīriešiem ir nauda, lai nopirktu mūsu sponsoru preces,
lai man, savukārt, būtu nauda maniem pirkumiem.
Šī ir Gērtas pēdējā diena un, iespējams, pēdējā elpa uz šīs zemes.
Fil, vismaz ļauj viņai uztaisīt kārtīgu atvadu raidījumu.
Vecene ir izlidojusi. Atrodi kādu vietā!
Kādu jaunu, bet elegantu.
Mātišķu, bet drāžamu.
Mātišķu un drāžamu. Sapratu.
TĒVS VOLTERS
MĀTE
ŠĶĪRUSIES
- Kundze, man jāsatiek Volters Pains. - Viņš ir aizņemts.
Paina kungs!
Auklīšu atlase ir lejā pa kreisi.
Nē, esmu šeit, lai apspriestu jautājumu par manas meitas pusdienām.
- Pusdienām? - Tieši tā.
Vai varu aiziet kaut ko apēst?
Jā. Protams, mīļā. Aizej pie Šēronas.
Atvainojiet, kas jūs esat un kāpēc atrodaties manā kabinetā?
Esmu Elizabete Zota, Medelinas Zotas māte.
Apsēdieties!
Nē, šī nav saruna, kas būtu risināma sēdus.
Jūsu meita jau mēnešiem katru dienu ēd manas meitas pusdienas.
Un tāpēc es prātoju:
vai viņa nesaņem uzturvielām bagātas maltītes no sava apgādnieks?
Tā. Mana meita ir ārkārtīgi labi barota.
Zinu, jo esmu tā, kas viņu baro.
Paina kungs!
Es tiešām gribētu, lai man būtu laiks un resursi, lai pabarotu abas meitenes,
bet pašlaik es strādāju divos darbos.
Trīs, jo arī vecāku pienākumus uzskatu par darbu.
Un, būdama māte, attiecībā uz labu ēdienu es nepiekāpšos.
Tas ir galvenais katalizators, kas palīdz manai meitai augt.
Labs ēdiens nav vaļasprieks. Tas...
Tas veido kopienu, ģimeni, un tas ir būtisks.
Raizējoties par jūsu meitu, es atnesu vistas pīrāga recepti.
Kopā ar paraugu, lai varat nobaudīt garozas kraukšķīgumu
un pildījuma viskozitāti.
Vēl man ir auzu pārslu cepumi vai... Nē. Principa pēc nedošu.
Labi, atstāšu vienu Amandai.
Nedali to cepumu ar tēvu!
Viņš nebija aizņemts.
VISTAS GAĻAS PĪRĀGS SASTĀVDAĻAS
Ko?
Ei!
- Vai esat zaudējis prātu? - Atvainojiet!
Esmu televīzijas producents
un uzskatu, ka jums ir dotības kļūt par pēcpusdienas TV raidījumu zvaigzni.
Tāpēc es gribētu jums piedāvāt darbu.
Vadīt mūsu RBLA TV jauno kulinārijas raidījumu.
Vai sasitāt galvu?
Nē.
Paina kungs, esmu zinātniece. Zinātniece, kas televīziju neskatās.
Lūdzu, vienkārši padomājiet!
Un es padomāju. Esmu izlēmusi. Lūdzu, aizvāciet kājas!
Es cēlu roku, bet viņa uz mani neskatījās.
Intrigas.
Kāpēc?
Tulkojusi Aija Apse